nvidia/miracl-vision huggingface dataset:
నందివృక్షము

నందివృక్షము లేక నందిచెట్టుమెలియేసి (Meliaceae) (వేప) కుటుంబానికి చెందిన చెట్టు. దీని శాస్త్రీయ నామం Toona ciliata. Common name: Indian mahogany, Red cedar. నందిచెట్టు సుమారు 45 మీటర్ల ఎత్తు పెరుగుతుంది. ఈ చెట్టు యొక్క అడ్డుకొలత 2 మీటర్ల వరకు ఉంటుంది. ఈ చెట్టు విశాలంగా, విస్తారంగా, ఎత్తుగా, అందంగా గుబురుగా ఉంటుంది. నందిచెట్టు చెక్క ఎరుపు రంగును కలిగి పరిమళ భరితంగా ఉంటుంది. ఈ చెట్టు చెక్కను ఫర్నీచర్ తయారీలోను, భవన నిర్మాణ సామాగ్రిలోను ఉదాహరణకు ద్వారాలు, కిటీకిలు, దూలాల తయారీలోను ఉపయోగిస్తారు.
నక్షత్ర ఫలం చెట్టు

నక్షత్ర ఫలం చెట్టును అంబాణపుకాయ, కర్మరంగము , తమాటకాయ, కరంబోలా అని కూడా అంటారు. దీని శాస్త్రీయ నామం Averrhoa carambola. ఉష్ణ మండల ప్రాంతాలలో నిదానంగా పెరిగే ఈ చెట్టు సుమారు 25 అడుగుల ఎత్తు పెరుగుతుంది. ఆకు పచ్చని ఈ చెట్టు ఆకులు పగలు చైతన్యంగా ఉండి రాత్రులందు లోపలి వైపుకు ముడుచుకుంటాయి. లేత ఎరుపు రంగు గల చిన్న పుష్పాలు ముదురు ఎరుపు తొడిమతో ఉంటాయి. నక్షత్ర ఫలం చెట్టు సంవత్సరానికి నాలుగు సార్లు పూత పూసి కాయలు కాస్తుంది. ఈ నక్షత్ర ఫలం చెట్టు యొక్క పండు 5 విభాగాలుగా ఉండి నక్షత్రం గుర్తును పోలి ఉంటుంది. ఈ పండు అండాకారం లేక దోసకాయ ఆకారంలో కండను కలిగి సుగంధభరిత వాసనతో పసుపు ఆరంజి ఆకుపచ్చ కలసిన రంగుతో ఆకర్షిస్తుంది.
అడవి ఆముదము చెట్టు

అడవి ఆముదమును కొండ ఆముదము, నేపాళము అని కూడా అంటారు. దీని వృక్ష శాస్త్రీయ నామం Jatropha curcas. ఇది Euphorbiaceae కుటుంబానికి చెందిన చిన్న చెట్టు. జాట్రొఫ కుర్కస్ మొక్క ఒక పుష్పించే జాతి మొక్క.ఇది జముడు కుటుంబానికి చెందినది. ఈ మొక్క ఎక్కువగా అమెరికన్ ఉష్ణమండలంలో ఎక్కువగా మెక్సికో, మధ్య అమెరికా స్థానికంగా పెరుగుతుంది.ఇది కొన్ని ప్రాంతాల్లో సహజసిద్ధంగా నిలిచి ఉంది. ప్రపంచవ్యాప్తంగా ఉష్ణమండల, ఉప ఉష్ణమండల ప్రాంతాలలో దీనిని అత్యదికంగా సాగు చేస్తారు. విష ప్రభావాన్ని కలిగిన అడవి ఆముదము చెట్టు సంవత్సరాల తరబడి జీవిస్తుంది. ఈ చెట్టు సుమారు 5 మీటర్ల ఎత్తు పెరుగుతుంది. తినడానికి పనికిరాని ఈ అడవి ఆముదము చెట్లను తోటలలో, పొలాలలో జంతువుల నుంచి రక్షణ కొరకు కంచెగా పెంచుతారు. లేత ఆకుపచ్చ రంగులో ఉండే వీటి ఆకులు 8 నుంచి 15 సెంటీమీటర్ల పొడవు ఉంటాయి
అబిర్

అబిర్ హీబ్రూ వర్ణమాల, Kabala, నృత్యాలు, కథలు, ప్రత్యేక ఆయుధాలు ఆధారంగా ఒక యూదు యుద్ధ కళ. Yehoshua Sofer ద్వారా పంపిణీ ఇస్రేల్ వ్యూహాలు. పద్ధతి అభ్యాసం రెండు స్థాయిలు విభజించబడింది. మొదటి గ్రేడ్ విద్యార్థులకు హీబ్రూ వర్ణమాల యొక్క 27 అక్షరాలు (22 అక్షరాలు 5 ఫైనల్) ఆధారంగా 27 యొక్క ప్రాథమిక ఉద్యమాలు నేర్చుకుంటారు. ప్రతి కార్డు దాని సాధనకు ఏడు వేర్వేరు మార్గాలను కలిగి ఉంది - ఒక చొరవ, సమాధానం, పిసికి, డౌన్లోడ్, డౌన్ లాక్, లేదా లోపం. అతను కూడా కలిసి ఉద్యమాలు 365 వివిధ రకాల, తీగలు LSS నియమం "h అని 176 ఇతర పద్ధతులు అధ్యయనం. రెండవ స్థాయి కలిసి గుద్దులు -613 వరకు జోడించవచ్చు ఇది స్ట్రోక్స్ యొక్క 248 మరిన్ని రకాల (అవయవాలు EEC సూచిస్తున్న), జోడించారు. ఆరు వందల , పదమూడు దెబ్బలను బరువు 613 కమాండ్మెంట్స్ సక్సెస్ శ్రేణులను సంబంధిత బైబిల్ పద్యాల "వ్రాయడం" చేయలేక ఆ నైపుణ్యం యోధుడు గుర్రం వాదిస్తారు.
కృష్ణ రాజ సాగర్

కృష్ణ రాజ సాగర్, కె.ఆర్.ఎస్ గా పేరుగాంచింది. కృష్ణ రాజ సాగర్ పేరుకు తగ్గట్లుగా సరస్సు, ఆనకట్ట రెండు ఉంటాయి. భారతదేశంలోని కర్ణాటక రాష్ట్రంలో మైసూరు పట్టణానికి దగ్గరలో కావేరి నదిపై నిర్మించిన కృష్ణరాజసాగర డ్యామ్ నకు ఆనుకొని ప్రపంచ ప్రసిద్ధి గాంచిన బృందావన్ గార్డెన్స్ అను ఒక ఉద్యానవనం ఉంది. 1924 సంవత్సరంలో ఈ కృష్ణ రాజ సాగర్ నిర్మించారు. ప్రతి సంవత్సరం 20 లక్షల మంది యాత్రికులు ఈ కృష్ణ రాజ సాగర్ ను సందర్శిస్తుంటారు. మైసూరు ప్యాలెస్ ను చూడటానికి వచ్చే దేశ, విదేశి యాత్రికులు ఈ కృష్ణ రాజ సాగర్ ను కూడా సందర్శిస్తుంటారు.
బృందావనం (మైసూరు)

భారతదేశంలోని కర్నాటక రాష్ట్రంలో మైసూరు పట్టణానికి దగ్గరలో కావేరి నదిపై నిర్మించిన క్రిష్ణరాజసాగర డ్యామ్ నకు ఆనుకొని ప్రపంచ ప్రసిద్ధి గాంచిన బృందావన్ గార్డెన్స్ అను ఒక ఉద్యానవనం కలదు. 1927 సంవత్సరమున ఈ ఉద్యానవనం పనులను ప్రారంభించి 1932 సంవత్సరము నాటికి పూర్తి చేశారు. ప్రతి సంవత్సరం 20 లక్షల మంది యాత్రికులు ఈ బృందావన్ గార్డెన్స్ ను సందర్శిస్తుంటారు. మైసూరు ప్యాలెస్ ను చూడటానికి వచ్చే దేశ, విదేశి యాత్రికులు ఈ బృందావన్ గార్డెన్స్ ను కూడా సందర్శిస్తుంటారు. ఈ బృందావన్ గార్డెన్స్ లోకి ప్రవేశించడానికి టిక్కెట్ కొనవలసి ఉంటుంది. ఈ బృందావన్ గార్డెన్స్ లో సంగీతానికి తగ్గట్లుగా ఆడే ఒక మ్యూజికల్ ఫౌంటెయిన్ ఉంటుంది. ఈ ప్రదర్శన ప్రతి రోజూ సాయంత్రం జరుగుతుంది. కృష్ణ రాజ సాగర్ Brindavan Garden Officials Website
సంగమేశ్వరాలయం సంగం (నెల్లూరు జిల్లా)

నెల్లూరు జిల్లా సంగంలోని పెన్నానది ఒడ్డున కామాక్షితాయి సమేత సంగమేశ్వర స్వామి ఆలయం ప్రముఖ శైవక్షేత్రాల్లో ఒకటి. దక్షిణ కాశీగా పిలువబడే ఈ ఆలయానికి విశిష్ట చరిత్ర ఉంది. ఈ ఆలయంలో శివలింగానికి భక్తులే స్వయంగా పూజలు చేస్తారు. స్థల పురాణం ప్రకారం పరుశురాముడు తన తండ్రి జమదగ్నిమహర్షి ఆజ్ఞ మేరకు తన తల్లి రేణుకాదేవిని సంహరించిన తరువాత ఆ పాప పరిహారం కోసం సంగంలోని సంగమ స్థానంలో శివలింగాన్ని ప్రతిష్ఠించి పూజలు చేశారు. దాంతో ఈ ఆలయంలోని సంగమేశ్వరుడిని దర్శిస్తే సర్వపాపహరణం అనే నమ్మకం భక్తుల్లో ఉంది. ప్రతి సంవత్సరం మార్చి లేదా ఏప్రిల్ నెలలో వైభవంగా బ్రహ్మోత్సవాలను నిర్వహిస్తారు. సంగం పెన్నానది ఒడ్డున ఉన్న శ్రీ కామాక్షీదేవి సమేత సంగమేశ్వర స్వామి ఆలయంలో బ్రహ్మోత్సవాలు 2022 ఏప్రిల్ 4 నుంచి ఏప్రిల్ 15 వరకు అంగరంగ వైభవంగా జరగనున్నాయి. బ్రహ్మోత్సవాల్లో శ్రీ కామాక్షిదేవీ సమేత సంగమేశ్వరస్వామి ప్రతి నిత్యం రోజుకొక వాహనంపై భక్తులకు దర్శనమివ్వనున్నారు. త్రివేణి సంగమంగా ప్రాచుర్యం కలిగిన పెన్నానది, బీరాపేరు, బోగ్గేరులి ఇచ్చట కలుస్తున్నందున దీన్ని త్రివేణి సంగమంగా కొంత మంది అభివర్ణిస్తుంటారు. అదే సంగం అయినది. 1886లో నిర్మించబడిన పెన్నా ఆనకట్ట ద్వారా కనిగిరి రిజర్వాయర్ కు, కావలి, కనపూరు కాల్వలకు నీటి సౌకర్యం ఒనకూరుతున్నది.
సీమ రేల

సీమ రేల Caesalpiniaceae కుటుంబానికి చెందిన చెట్టు.సీమ రేలను ఉరుముడు, సీమ తంగేడు అని కూడా అంటారు. దీని శాస్త్రీయ నామం Cassia marginata. ఇది ఎరుపు రంగు పువ్వులు పూస్తుంది. కాసియా మార్గినాటా మధ్య తరహా చెట్టు, ఇది 8-12 మీటర్ల వరకు పెరుగుతుంది ఈ మొక్క భారతదేశానికి చెందినది. దీనిని అలంకార మొక్కగా ఉపయోగిస్తారు. తేమతో కూడిన మట్టి లో పెరుగుతుంది . కాసియా మార్గినాటా విత్తనాల సేకరణ సమయం అక్టోబర్ - డిసెంబర్ లలో ,1-2 సంవత్సరం వరకు విత్తనములు నిల్వ ఉంటాయి  సీమరేల మన దేశం లో మహారాష్ట్ర లోని అహ్మద్‌నగర్, కొల్లాపూర్, పూణే జిల్లాలో ( పశ్చిమ కనుమలు ) , కేరళ లోని పాలక్కాడ్, తిరువనంతపురం, త్రిసూర్ జిల్లాలలో , తమిళనాడు లోని కోయంబత్తూర్ జిల్లా లో కనబడుతుంది  రేల
ఎకరం

ఎకరం ఇంపీరియల్, యుఎస్ కొలమాన వ్యవస్థలలో ఉపయోగించే భూభాగం యూనిట్ . ఇది ఒక చైన్ వెడల్పు, ఒక ఫర్లాంగు పొడవూ ఉన్న ప్రదేశాన్ని ఎకరం అని అంటారు. ఇది ఖచ్చితంగా 10 చదరపు చైన్లకు సమానం. 1⁄640 చదరపు మైలుకు, లేదా 43,560 చదరపు అడుగులకూ సమానం. సుమారు 4,047 m2 కు సమానం. ఇది హెక్టారులో 40%. ఎకరానికి గుర్తించబడిన ఒక చిహ్నం ac,  కానీ "ఎకరం" అనే పదాన్ని కూడా చిహ్నంగా ఉపయోగిస్తారు.  భారతదేశంలో, నివాస స్థలాలను చదరపు అడుగులలో కొలుస్తారు. వ్యవసాయ భూమిని ఎకరాలలో కొలుస్తారు. శ్రీలంకలో ఎకరాన్ని 160 పెర్చి లుగా లేదా 4 రూడ్‌ లుగా విభజించారు. పాకిస్తాన్లో, రెసిడెన్షియల్ ప్లాట్లను కనాల్ (20 మార్లా = 1 కనాల్ = 500 చదరపు గజాలు) లో కొలుస్తారు. బహిరంగ / వ్యవసాయ భూమి కొలత ఎకరాలలో (25 కనాల్ = 1 ఎకరం), మురాబా (8 ఎకరాలు = 1 మురాబా = 200 కనాల్స్) లలో, జెరిబ్, విస్వా, గుంట లలో కొలుస్తారు
హెక్టారు

హెక్టారు (Hectare) అనేది కొలవడానికి ఉపయోగించే ఒక ప్రమాణం. దీనిని తరచుగా భూమి యొక్క విస్తీర్ణమును లేదా చాలా పెద్ద భవనాలను కొలతలలో తెలుపుటకు ఉపయోగిస్తారు. ఒక హెక్టారుకు పదివేల చదరపు మీటర్లు. ఇది 2.47 ఎకరాలకు సమానం. 100 హెక్టార్లు అనగా ఒక చదరపు కిలోమీటరు. కాబట్టి 200 హెక్టార్ల విస్తీర్ణం ఉన్న పొలంలో 2 చదరపు కిలోమీటర్ల పొలాలు ఉంటాయి. హెక్టార్ అనే పదానికి 100 అరేస్ అని అర్ధం. హెక్టో అంటే 100 సార్లు అని అర్థానిచ్చే మెట్రిక్ సిస్టమ్‌ యొక్క ఉపసర్గ. ఆరె (Are) అనేది 100 చదరపు మీటర్లకు సమానమైన విస్తీర్ణానికి కొలత యొక్క మెట్రిక్ సిస్టమ్ యూనిట్. ఒక వైపు 100 మీటర్ల పొడవు కలిగిన చదరపు భూమి ఒక హెక్టార్. ఎకరం
పరావర్తనం

ఒక కాంతి కిరణ పుంజం రెండు యానకాలను వేరు చేసే తలంపై పతనమైనపుడు, కొంతభాగం తిరిగి మొదటి యానకానికి ప్రసారమవుతుంది. దానినే కాంతి పరావర్తనం (Reflection) అంటారు. అధిక భాగంలో పరావర్తనం చెందించే తలములను పరావర్తన తలములు అంటారు. సమతల దర్పణంలో కాంతి పరావర్తనం చెందడం ద్వారా ప్రతిబింబం ఏర్పడుతుంది. సాధారణ ఉదాహరణలుగా కాంతి పరావర్తనం సహా, ధ్వని, నీటి తరంగాలు ఉన్నాయి. అద్దాలు స్పెక్యూలర్ ప్రతిబింబాన్ని ప్రదర్శిస్తాయి. ధ్వని లో, పరావర్తనం ప్రతిధ్వనులకు కారణమవుతుంది, సోనార్ లో ఉపయోగిస్తారు. భూగర్భ శాస్త్రంలో ఇది భూకంప తరంగాల అధ్యయనానికి ముఖ్యమైనది. పరావర్తనమును జల సముదాయాలలో ఉపరితల తరంగాలతో గమనించవచ్చు. కాంతి కిరణాలు మెరుగు పెట్టబడిన నున్నని క్రమ తలాలపై పడినపుడు క్రమ పరావర్తనం జరుగుతుంది. కోణం i= కోణం r కాంతి, గరుకైన, మెరుగులేని, క్రమరహిత తలాలపై పడినపుడు అక్రమ పరావర్తనం జరుగుతుంది. పతన కోణం(I), పరావర్తన కోణం(r) నకు సమానం కాదు
శ్రీ మూలస్థానేశ్వర స్వామి ఆలయం, నెల్లూరు

[మూలాలు తెలుపవలెను] నెల్లూరు నగరం మూలాపేటలో శివుని ప్రఖ్యాతి గాంచిన పురాతన ఆలయం శ్రీ మూలస్థానేశ్వర స్వామి ఆలయం. ఈ ఆలయం 6 వ శతాబ్దానికి చెందిన ఆలయమని చెబుతుంటారు. శివరాత్రి పర్వదినంనాడు ఈ దేవాలయంలో అంగరంగ వైభవంగా ఉత్సవాన్ని నిర్వహిస్తారు. ఈ దేవాలయం మహిమాన్వితమైనదని ఇక్కడి శివలింగాన్ని పూజించి కోరికలను విన్నవిస్తే అవి కచ్చితంగా ఫలిస్తాయని ఇక్కడకు వచ్చే భక్తుల ప్రగాఢ విశ్వాసం. మహాభారతాన్ని తెలుగులోకి అనువదించిన మహాకవి తిక్కన సోమయాజి ఈ దేవాలయంలోని శివుని పూజించిన తరువాతనే తన రచనను ప్రారంభించాడని చెబుతుంటారు.1400 సంవత్సరాల క్రితం నాటిదిగా భావించే ఈ ఆలయం నెల్లూరు నగరంలో పడమర వైపు ఉంది. పరమశివుడు ఒక ఉసిరి చెట్టు కింద తన ప్రణాళికను సిద్ధం చేసుకొని తానే స్వయంగా ఆలయాన్ని నిర్మించుకొన్నట్లు పురాణ కథనం. మనుమసిద్ధి మహారాజు ఈ ఆలయ రాజ గోపురాన్ని నిర్మించాడు. ఈ ఆలయ పురాతన చరిత్రకు సంబంధించిన శిలాఫలకాలు లేవు లేదా దాచిపెట్టుండవచ్చు.
రొట్టెల పండుగ, నెల్లూరు

మొహరం పర్వదినాల్లో హిందూ ముస్లిములు కలిసి నెల్లూరు చెరువు బారా షహీద్ దర్గా వద్ద వివిధ కోర్కెలు కోరుతూ, నెరవేరిన కోర్కెల కోసం మొక్కులు తీర్చుకుంటూ రొట్టెలు ఇస్తూ పుచ్చుకుంటూ జరుపుకునే ఈ పండుగను రొట్టెల పండుగ అంటారు. ఈ రొట్టెల పండుగలో మహిళలు అధిక సంఖ్యలో పాల్గొంటారు. మూడు రోజుల పాటు జరిగే రొట్టెల పండుగలో పాల్గొనేందుకు దేశ నలుమూలల నుంచి వేలాది భక్తులు పాల్గొంటారు. ఆర్కాటు నవాబు కోరిక నెరవేరడంతో మరుసటిఏడాది దర్గాకు వచ్చి కృతజ్ఞత తెలియజేస్తూ, స్వర్ణల చెరువులో రొట్టె విడిచినట్లు ఒక కథనం. ఆ సంఘటనానంతరమే రొట్టెలపండుగ మొదలైందని పెద్దలు చెపుతుంటారు. 1930 లలో ఈ రొట్టెల పండుగ మొదలై క్రమం తప్పకుండా జరుగుతూ, స్థానిక పత్రికలలో నమోదు అయివున్నట్లు తెలుస్తుంది. ఇంటిలో తయారు చేసుకొచ్చిన చపాతీలు (రొట్టెలు) చెరువు లోని నీళల్లో దిగి తలపై ముసుగువేసుకొని మార్పిడి చేసుకుంటారు భక్తులు. ఆరోగ్యం గురించి మొక్కు కొంటే ఫలితం కనిపిస్తే మరుసటి ఏడాది ఆరోగ్య రొట్టెకావాల్సిన వారికి పంచి మొక్కు చెల్లిస్తారు.ఇలాగే విద్యా రొట్టె, పెళ్ళి రొట్టె, సౌభాగ్య రొట్టె, సంతాన రొట్టె, వీసా రొట్టె, అభివృద్ధి రొట్టె, సమైక్యాంధ్ర రొట్టె...ఇలా ఎన్నోరకాల రొట్టెలు ఇచ్చి పుచ్చుకుంటారు
చీకటి

"చీకటి"(ఆంగ్లం:Darkness) అనునది "వెలుగు" లేదా వెలుతురు కు వ్యతిరేకార్థాన్నిచ్చే పదం. అనగా ఒక ప్రదేశంలో దృగ్గోచర కాంతి లేమిని సూచిస్తుంది. ఇది అంతరిక్షం లో నలుపు రంగులో కనిపిస్తుంది. మానవులు కాంతి గాని, చీకటి గాని ప్రబలమైనపుడు దాని రంగును స్పష్టంగా గుర్తించ లేరు. కాంతి లేనప్పుడు ఆ ప్రదేశం వర్ణవిహీనంగా, పూర్తి నలుపుగా గోచరిస్తుంది. వివిధ సంస్కృతులలొ "చీకటి" అనుదానికి వివిధ రకముల సామ్యములు ఉన్నాయి. చీకటి అనే పదం నిఘంటువు ప్రకారం చీకు, కట్టు అనే రెండు పదాల కలయికతో ఏర్పడింది. చీకటికి సంస్కృతంలో అంధకారము, అంధము, అగువు, ఆసక్తము, తమస్సు, తిమిరము, నభోరజస్సు, నిశాచర్మము, నీలపంకము, భూచ్ఛాయ, మబ్బు, మేచకము, రజోబలము, రజోరసము మొదలైన పేర్లు ఉన్నాయి. వెలుతురు ప్రసరించని ప్రదేశాన్ని చీకటి ప్రదేశం అంటారు. చీకటి తక్కువగా ఉంటే మసకచీకటి అని, అదే ఎక్కువగా ఉంటే మబ్బుచీకటి లేదా కారుచీకటి అని అంటారు. చీకటి ఎక్కువయ్యే కొలది కనిపించుట తక్కువ అవుతుంది. ప్రతిరోజు రాత్రి చీకటిగా ఉంటుంది
మైసూరు జంతుప్రదర్శన శాల

శ్రీ చామరాజేంద్ర జంతుప్రదర్శన శాల లేదా మైసూరు జూ భారతదేశంలో ప్రసిద్ధి చెందిన జంతు ప్రదర్శన శాలలో ఒకటి.ఇది కర్నాటక రాష్ట్రంలోని మైసూరులో ఉంది. శ్రీ చామరాజేంద్ర జూలాజికల్ గార్డెన్ ను సందర్శించడానికి ప్రవేశ రుసుమును చెల్లించ వలసి ఉంటుంది.
కుమారసంభవం కథ

కుమార సంభవం కవికుల గురువుగా ప్రసిద్ధి పొందిన మహాకవు కాళిదాసుచే రచింపబడి ప్రసిద్ధి పొందిన కావ్యము. తారకాసుర సంహారం కొరకు శివ పార్వతుల వివాహము, కుమార స్వామి జననం ముఖ్యమైనవి. మొదట దక్షుడు యజ్ఞము చేయ సంకల్పించి దేవతలు, రాక్షసులతో సహా సమస్త లోకానికిఆహ్వానం పంపి తన అల్లుడైన పరమేశ్వరునిపై గల చులకన భావంతో శివునికి మాత్రమే ఆహ్వానం పంపడు. దీనికి బాధ పడ్డప్పటికీ సతీదేవి తన తండ్రి చేస్తున్న యాగానికి వెళ్ళాలన్న కోరికను భర్త అయిన పరమేశ్వరుని వద్ద ప్రస్తావిస్తుంది. దానికి పరమేశ్వరుడు పిలవని పేరంటానికి వెళ్ళడం సముచితం కాదని సతీదేవిని వారిస్తాడు. కాని తన తండ్రి చేస్తున్న యాగానికి వెళ్ళాలన్న గాఢమైన కోరిక కలిగిన సతీదేవి వెళతానని పట్టుబడుతుంది. చివరికి భార్య మాట కాదనలేక పరమేశ్వరుడు సమ్మతించి ప్రమథగణాలను తోడిచ్చి దక్షుని యజ్ఞానికి సతీదేవిని పంపుతాడు పరమేశ్వరుడు. యజ్ఞానికి వచ్చిన సతీదేవిని గమనించిన దక్షుడు అనేకమైన పదజాలంతో పరమేశ్వరుని దూషిస్తాడు.జరిగిన ఆవమానం భరించలేక సతీదేవి యజ్ఞగుండంలో పడి కాలిపోతుంది. ఈ వార్త తెలిసి కోపోద్రిక్తుడైన పరమేశ్వరుడు వీరభద్రుని సృష్టించి యజ్ఞస్థలికి పంపుతాడు. వీరభద్రుడు విలయతాండవంతో యజ్ఞాన్ని సర్వనాశనం చేసి దక్షుని తల నరికి యజ్ఞగుండంలో పడవేస్తాడు. తరువాత దేవతలందరి ప్రార్థనతో శాంతించిన పరమేశ్వరుడు మేక తలను అతికించి దక్షుని బ్రతికిస్తాడు
పాలపర్తి వెంకటేశ్వర్లు

పాలపర్తి వెంకటేశ్వర్లు ఈపూరుపాలెం లో పేద వ్యవసాయ కుటుంబంలో లక్ష్మీకాంతమ్మ, పోలయ్యలకు పెద్ద కుమారుడిగా జన్మించాడు. స్టూవర్టుపురం పాఠశాలలో పదవతరగతి వరకు, ఇంటర్‌ నుంచి డిగ్రీ వరకు చీరాల వి.ఆర్‌.ఎస్‌. వై.ఆర్‌.ఎన్‌. కళాశాలలో చదివాడు. గ్రూప్‌-1 అధికారి నుంచి ఐఏఎస్‌ హోదా లభించి ఆదిలాబాద్‌ కలెక్టర్‌ అయ్యాడు. ఏప్రిల్ 6, 2010న కలెక్టరుగా ఆదిలాబాదు జిల్లాకు వచ్చి అందరి ఆదరాభిమానాలు పొందినాడు. కలెక్టరుగా సంవత్సరం పూర్తిచేసుకున్న సందర్భంగా కాసిపేట మండల గిరిజనులు ఇతన్ని వెలుగు చూపిన దేవుడిగా కొనియాడారు. నెల్లూరు జడ్పీ సీఈవోగా ,డీఆర్‌వోగా, తెలుగుగంగ ప్రత్యేక కలెక్టర్‌గా, రైతుబజార్ల ముఖ్య కార్యనిర్వహణాధికారి (సీఈవో) గా పనిచేశాడు
కంద

A. campanulata కంద (కంద గడ్డ) అనగా భూమిలో పెరిగే ఒక దుంప కూరగాయ. అడవులలో తిరిగే మునులు "కందమూలాలు" తిని బతికేవారని చదువుతూ ఉంటాం. అంటే, వారు ఆహారంగా పనికొచ్చే దుంపలు (tubers), వేళ్లూ (roots) తినేవారని అర్థం. సంస్కృతంలో కందని "సూరణ" అనిన్నీ "కన్‌ద" అనిన్నీ, "అర్శోఘ్న" అనిన్నీ అంటారు. అర్శ వ్యాధి (మొలలు వ్యాధి లేదా piles) ని పోగొడుతుందని దీనికి "అర్శోఘ్న" అన్న పేరు వచ్చింది. కంద గడ్డ చూడడానికి ఏనుగు పాదంలా ఉంటుందని దీనిని ఇంగ్లీషులో Elephant foot yam అంటారు. దీని శాస్త్రీయనామం "ఎమార్పోఫాలస్ కాంపాన్యులేటస్" (Amorphophallus companulatus). గ్రీకు భాషలో "ఎమోర్ఫస్" అంటే నిరాకారమైన అని అర్థం. కంద దుంపకి ఒక నిర్దిష్టమైన ఆకారం లేకపోవడం వల్ల ఈ మొదటి పేరు వచ్చింది. దీని పువ్వులు గంట ఆకారంలో ఉంటాయి కనుక రెండవ పేరు వచ్చింది. భారత దేశంలో 14 కంద ఉపజాతులు కనబడుతున్నాయి
మెదక్ పట్టణం

(ప్రస్తుతం ఈ పేజీ ఖాళీగా ఉంది)
నల్గొండ పట్టణం

నల్గొండ, తెలంగాణ రాష్ట్రం, నల్గొండ జిల్లా, నల్గొండ మండలానికి చెందిన పట్టణం. ఇది పురపాలకసంఘం హోదా, జిల్లా ప్రధాన కార్యాలయం కలిగిన పట్టణం. 2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది. దీని పేరు రెండు తెలుగు పదాల నుండి వచ్చింది. నల్ల ("నలుపు"), ("కొండ") అనే పదాల కలయక ఏర్పడింది. నల్గొండ గతంలో నీలగిరిగా పిలవబడింది.పేరుకు తగినట్టుగానే పట్టణ పరిధిలో నలుపు వర్ణంగల కొండ ఉంది. బహమనీ సామ్రాజ్యం కాలంలో దీనిని నల్లగొండగా మార్చారు. ఆ తరువాత నిజాంల పాలనలో (అధికారిక ఉపయోగానికి) ఈ పేరును నల్గొండగా మార్చారు. నల్గొండ 17.050 ° N 79.2667 ° E వద్ద ఉంది
బ్రహ్మ జెముడు

బ్రహ్మజెముడు ఔషధ మొక్క. ఇది నీటి ఎద్దడిని తట్టుకుని ఇసుక నేలల్లో 10 నుంచి 20 అడుగుల ఎత్తు పెరుగుతుంది. సాధారణంగా వీటిని ఎడారి మొక్కలు అంటారు. ఇవి నీటిని తమ కాండంలో నిల్వ వుంచుకునే శక్తి గలవి. ఈ మొక్కలకు ముళ్లు ఎక్కువగా ఉంటాయి. అందువలన వ్యవసాయ పంట రక్షణ కొరకు వీటిని పొలం చుట్టూ కంచెగా పెంచుతారు. మంచి పసుపు కొమ్ములను బ్రహ్మ జెముడు చెట్టు మొదట్లో గుచ్చి 3 రోజులు నానబెట్టి తరువాత ఎండ బెట్టాలి.మల్లి బ్రహ్మజెముడు మొదట్లో గుచ్చి 3 రోజులు ఉంచి తీసి ఎండా బెట్టాలి. ఇలా 7సార్లు చేసిన తరువాత ఆ పసుపు కొమ్ము ను నీటితో అరగ తీసి ఆ గంధాన్ని పైన లేపనం చేస్తూ ఉంటె బొల్లి ,మేహపోడల మచ్చలు , ఇంకా సకల చర్మ వ్యాధులు పోతాయి. గోవు పాలు వదలి బ్రహ్మ జెముడు పాల కోసం వెళ్లినట్లు
సన్న జెముడు

సన్న జెముడు ఒక ఔషధ మొక్క. దీని శాస్త్రీయ నామం Euphorbia tirucalli. దీనిని మంచి జెముడు, కంచి జెముడు అని కూడా అంటారు. ఇవి సుమారు 20 అడుగుల ఎత్తు పెరుగుతాయి. ఈ చెట్టు మొత్తం కూడా మాను నుంచి చివరల వరకు లావు పుల్లలు, సన్నని పుల్లలుగా పెరుగుతుంది. ఈ చెట్టుకు మామూలు చెట్లకు ఉన్నట్టు ఆకులు ఉండవు.
ఆదిలాబాదు లోక్‌సభ నియోజకవర్గం

తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్టీలకు రిజర్వ్ చేయబడింది. 1999 ఎన్నికల ఫలితాలను చూపే "పై" చిత్రం 1999 ఎన్నికల ఫలితాలను చూపే "పై" చిత్రం 2008 ఉప ఎన్నికల ఫలితాలను చూపే "పై" చిత్రం 2009 ఎన్నికలలో తెలుగుదేశం పార్టీ తరఫున రమేష్ రాథోడ్, ప్రజారాజ్యం పార్టీ తరఫున ఎం.నాగారావు కాంగ్రెస్ పార్టీ తరఫున కొట్నాక రమేశ్ భారతీయ జనతా పార్టీ టికెట్ తుకారాం పోటీ చేశారు. తెలుగుదేశం పార్టీ అభ్యర్థి రమేష్ రాథోడ్ తన సమీప ప్రత్యర్థి కాంగ్రెస్ పార్టీ అభ్యర్థిపై 1,15,087 ఓట్ల ఆధిక్యతతో విజయం సాధించాడు. 2024 పార్లమెంట్‌ ఎన్నికల్లో ఈ స్థానం నుండి మొత్తం 12 మంది పోటీలో ఉన్నారు. 18 వ. లోక్ సభ ఆదిలాబాద్ లోక్ సభ స్థానం (ఎస్టీ) లో మరోసారి భారతీయ జనతా పార్టీ విజయకేతనం ఎగురవేసింది. భారత రాష్ట్ర సమితి నుండి భారతీయ జనతా పార్టీ లో చేరి చివరి నిమిషంలో గోడం నగేష్ భారతీయ జనతా పార్టీ టికెటు దక్కించుకున్నారు.కాంగ్రెస్ పార్టీ నుండి ఆత్రం సుగుణ, భారత రాష్ట్ర సమితి పార్టీ నుండి ఆత్రం సక్కు బరిలో దిగారు.ఆదిలాబాద్ స్థానాన్ని ప్రతిష్ఠాత్మకంగా తీసుకున్న కాంగ్రెస్ పార్టీ ఒక్క ఆసిఫాబాద్ మినహా మిగిలిన ఆరు నియోజక వర్గాలలో అనుకున్న రీతిలో ఓట్లను సాధించలేక పోవడంతో బిజేపి గెలుపు సాధించింది
దువ్వెన బెండ

Sida indica L. దువ్వెన బెండను తుత్తురు బెండ, దువ్వెన కాయలు అని కూడా అంటారు. ఇది మాల్వేసి కుటుంబానికి చెందిన ఔషధ మొక్క. దీని వృక్ష శాస్త్రీయ నామం Abutilon indicum. దువ్వెనబెండ నిటారుగా నునుపుగా ఉన్న కాడలను కలిగి ఉండే పొద. ఈ పొద యొక్క ఆకులు అండాకారం లేదా హృదయాకారంలో ఉండి అంచులు చంద్రవంకల వంటి నొక్కులతో రంపం వలె గరుకుగా ఉంటాయి. ఈ మొక్క 1 నుండి 2 మీటర్ల ఎత్తు పెరుగుతుంది. ఒక పద్ధతిలో ఏర్పడిన ఆకులు, పొడవైన కాడలు, నునుపుగా, మెత్తగా, సాదాగా శిరోజాల వలె ఉంటాయి. ఆరంజి పసుపు రంగు కలిసిన పుష్పాలు 2 నుంచి 3 సెంటీమీటర్ల అడ్డు కొలతతో 4 నుంచి 7 సెంటిమీటర్ల పొడవున్న కాడలను కలిగి ఉంటుంది. ఈ పొద యొక్క ఆకులు గుండిల వలె గుండ్రంగా ఉండి దువ్వెనకు ఉండే పళ్ల వలె ఉంటాయి. అందువలనే దీనిని దువ్వెన బెండ అంటారు. పిల్లలు ఈ కాయలతో తమాషాగా తల కూడా దువ్వుకుంటారు
పల్లెల్లో వ్యవసాయ విధానాలు

ఒక నిర్ధిష్టమైన పద్ధతిలో మొక్కలను, జంతువులను పెంచి, పోషించి తద్వారా ఆహారాన్ని, మేత, నార, ఇంధనాన్ని ఉత్పత్తి చేయటాన్ని వ్యవసాయం లేదా కృషి అంటారు. వ్యవసాయం చరిత్ర మానవ చరిత్రలో అతి పెద్ద అంశం. ప్రపంచవ్యాప్త సామాజిక ఆర్థిక ప్రగతిలో వ్యవసాయభివృద్ధి ఒక కీలకాంశము. వేటాడటం ద్వారా ఆహార సముపార్జన చేసుకొనే స్థితిలో ఉన్న సంస్కృతులలో కనిపించని సంపద సమకూర్చుకోవటం, సైనిక కలాపాలవంటి ప్రత్యేకతలు వ్యవసాయం అభివృద్ధి చెందటంతోనే ప్రారంభమయ్యాయి. సమాజంలోని కొందరు రైతులు తమ కుటుంబ ఆహార అవసరాలకు మించి పండిచటం ప్రారంభించడంతో తెగ/జాతి/రాజ్యంలోని మిగిలిన వ్యక్తులకు ఇతర వ్యాపకాలను పోషించే వెసలుబాటునిచ్చింది. ఈ వ్యవసాయం చేయుటకు రైతులు వివిధ విధానాలను ప్రాంతాలవారీగా అనుసరిస్తారు. గతంలో అనగా సుమారు యాభై సంవత్సరాల క్రితం రాయలసీమ ప్రాంత పల్లె ప్రజలు అనగా రైతులు వారి వ్యవసాయ నీటి అవసరాలకు కాలువలు, చెరువులు, బావులు, కసిం కాలువలు, బోరు బావులు, కుంటలు, వాగులు, వంకలు, వంటి జల వనరులు పై ఆధార పడే వారు.. రైతులు కొన్ని ప్రాంతాలలో నీటి వసతి కొరకు చెరువులు, బావులు పైనే ఆధార పడి వుండే వారు. వర్షాకాలంలో చెరువులు నిండితే ఆరు నెలల వరకు నీళ్లు వుండేవి. చిన్న చిన్న వంకలు వాగులు ఉన్నాయి. ఆ రోజుల్లో వాటిల్లో సన్నగానైనా ఎల్లప్పుడు నీరు పారు తుండేవి
ఆప్రికాట్

Armeniaca vulgaris Lam. Amygdalus armeniaca (L.) Dumort. ఆప్రికాట్ రోసేసి కుటుంబానికి సంబంధించిన పుష్పించే మొక్క. దీని వృక్ష శాస్త్రీయ నామం Prunus armeniaca. రేగు పండ్ల చెట్ల వంటి చెట్లతో లేదా పొదలతో ఈ చెట్టును వర్గీకరించవచ్చు. నమ్మదగని విధంగా సరిపడినంత పరిమితిలో పూర్వ చరిత్రలో పెద్ద ఎత్తున ఆప్రికాట్ ను పండించారు. ఆప్రికాట్ ను సీమ బాదం అని కూడా అంటారు. ఆప్రికాట్ 8 నుంచి 12 మీటర్ల (26 నుంచి 39 అడుగుల) ఎత్తు పెరుగుతుంది. ఈ చెట్టు యొక్క మాను అడ్డుకొలత 40 సెంటీమీటర్ల పైన ఉండి దట్టంగా, విశాలంగా పందిరి వలె ఉంటుంది. ఈ చెట్టు ఆకులు అండాకారాన్ని కలిగి 5 నుంచి 9 సెంటీమీటర్ల (2 నుంచి 3.5 అంగుళాల) పొడవుతో, 4 నుంచి 8 సెంటీమీటర్ల (1
వృక్ష శాస్త్రీయ నామం

వృక్ష శాస్త్రీయ నామం అనగా ఒక మొక్కకి ప్రపంచ వ్యాప్తంగా అందరికి అమోదయోగ్యమైన పేరును శాస్త్రీయ పద్ధతులను అనుసరించి నిర్ణయించడం. వృక్షశాస్త్రీయ నామంను ఆంగ్లంలో Botanical name అంటారు. శాస్త్రీయ నామంలో ప్రధానంగా రెండు పేర్లు ఉంటాయి. మొదటి పేరును ప్రజాతి నామమని, రెండవ పేరును జాతి నామమని పిలుస్తారు. ఇట్లా రెండు పేర్లతో జీవులను పిలవడాన్నే ద్వినామీకరణ విధానమని వ్యవహరిస్తారు. ఈ ద్వినామీకరణ పద్ధతిని గాస్పర్డ్ బాహిన్ (Gaspard Bauhin) 1596లో ప్రవేశపెట్టాడు. కరోలస్ లిన్నేయస్ (Linnaeus) 1753లో తన మొక్కల జాతులు (Species plantarum)లో ద్వినామీకరణ విధానాన్ని అన్ని మొక్కలకు అనువర్తింపజేశాడు.
అవకాడో

Persea gratissima వెన్నపండు లేదా అవకాడో అనేది మధ్య మెక్సికో ప్రాంతానికి చెందిన ఫలవృక్షం. దీని శాస్త్రీయ నామం పెర్సీ అమెరికాన (Persea americana). పుష్పించే తరగతికి సంబంధించిన ఈ చెట్టు లారేసి (Lauraceae) కుటుంబానికి చెందినది. ఈ వృక్షం ఫలించే కాయను వెన్న పండు అని అంటారు. ఆంగ్లంలో వెన్న పండును ఎవకాడో (Avocado) లేక అల్లెగటర్ పీయర్ (Allegator Pear) లేక బటర్ ఫ్రూట్ (Butter Fruit) అని అంటారు. కాయలు ఆకుపచ్చగా గాని లేదా నల్లగా గాని ఉంటాయి. మెత్తగా తినడానికి కొద్దిగా ఆవు వెన్న రుచిగానూ, కొద్దిగా చిరు చేదుగానూ ఉంటాయి. అందువలన వెన్నపండు అని అనడం కద్దు. వెన్న పూస దొరకని సమయాల్లో పసి పిల్లలకు వెన్న పండు అతి శ్రేష్టమైన ఆహారం. దీని మధ్య గల గింజలను పలు ఔషధాలలో వాడుతుంటారు. ఈ కాయల వాడుక క్రీస్తు పూర్వం 10,000 సంవత్సరాలనుండి ఉంది. దక్షిణ, మధ్య అమెరికాలో క్రీస్తు శకం 900 సంవత్సరాలనుండి వెన్న పండు సాగు ఉంది
పెంతుకోస్తు

పెంతుకోస్తు అనేది ప్రాచీన గ్రీకు భాష నుండి వచ్చినది, పెంతుకోస్తు అనగా యాబైవ రోజు. ఇజ్రాయేలియుల కాలెండర్ ప్రకారం ఈస్టర్ పండుగ తరువాత కచ్చితంగా 50 రోజులకు పెంతుకోస్తు పండుగ వస్తుంది. ప్రాచీన ఇజ్రాయేలియులు మౌంట్ సినాయ్ వద్ద మోసెస్ ఇచ్చిన ధర్మశాస్త్రం ఇచ్చిన రోజు తరువాత 50 రోజులకు పస్కా (క్రోత్త ఫలముల) పండుగ ఆచరించేవారు. అయితే క్రోత్త నిభందన ప్రకారముగా యేసు క్రీస్తు మరణించి తిరిగి లేచిన రోజు (ఈస్టర్), ఇజ్రాయేలియులు ధర్మశాస్త్రం అంధుకున్న రోజు ఒకేరొజు వస్తాయి. అధేవిధంగా యేసు క్రీస్తు పునరుధ్ధానుడైన తరువాత 40 రోజులు భూమిపైనే ఉండి పరలోకమును గురించి శిష్యులకు చెప్పుచు ఉండి తరువాత ఆరోహనమైన గురువారం నిండి పది రోజులకు ఈ పెంతుకోస్తు పండుగ వస్తుంది. అపోస్తుల కార్యములు 2: 1-31 ప్రకారం పరిశుధ్ధాత్మ శక్తి తన శిష్యులైన మిగిలిన 11 మంది మీదను మిగిలిన 59 మందిమీదను అగ్నివలే దిగివచ్చి వారు పరిశుధ్ధాత్మ పూర్నులగుటను గుర్తుచేసుకొనుటకు పెంతుకోస్తుపండుగను జరుపుకోవటం జరుగుతుంది.
ఔషద మొక్కలు ... వాటి సాగు విధానము

{{ఔషధ మొక్కలు -- వాటి సాగు విధానము}} కొన్ని ప్రాంతాలలో దీనిని "కూటి కలబంద" అని అంటారు. దీని శాస్త్రీయ నామము 'అలోవిరా'. ఇది ఎడారి మొక్క. నీటి వసతి లేకున్నా ఇది తట్టు కోగలదు. నీటి వసతితో కూడా సాగు చేయ వచ్చు. నీటి వసతితో సాగు చేస్తే దిగుబడి ఎక్కువ వుంటుంది. నీరు నిలవని అన్ని ప్రాంతాలలో దీనిని సాగు చేయ వచ్చు. దీని ఆకులు సుమారు ఒక అంగుళం మందం కలిగి కలిగి వుంటుంది. అందులో వుండే పారదర్శక పదార్థమే ఔషధాల కొరకు ఉపయోగిస్తారు. పిలకల ద్వారా దీనిని ప్రవర్థనం చేయవచ్చు. దీని పెద్ద మొక్క చుట్టు అనేక పిలకలు వస్తాయి. వాడిని తీసి నాట వచ్చు
కళాకారుడు

కళాకారుడు అనగా ఒక కళను సృష్టించే వాడు కళాకారుడు. కళను సాధన ద్వారా సృష్టించి ప్రదర్శించే ఒక కళా నైపుణ్యం కలవాడు. కళాకారులు, కళలు, సంస్కృతికి సంబంధించిన విధానాలు ముఖ్యంగా వ్యాపార సందర్భంలో, సంగీతకారులు ఇతర ప్రదర్శకుల కోసం నటులకు ఉపయోగిస్తారు. "ఆర్టిస్ట్" మాత్రమే ఆంగ్లంలో ఉపయోగించబడుతుంది. రచయితలను వివరించడానికి ఈ పదాన్ని ఉపయోగించడం చెల్లుబాటు అవుతుంది. లలిత కళలు డ్రాయింగ్, పెయింటింగ్, శిల్పం, నటన, నృత్యం, రచన, చిత్రనిర్మాణం, కొత్త మీడియా, ఫోటోగ్రఫీ సంగీతం వంటి కార్యకలాపాలను ఉపయోగిస్తుంది. ప్రతిభ, సౌందర్య విలువను కలిగి ఉన్న రచనలను సృష్టించే నైపుణ్యం. కళా చరిత్రకారులు విమర్శకులు కళాకారులను గుర్తించబడిన, గుర్తించదగిన క్రమశిక్షణలో కళను ఉత్పత్తి చేసేవారుగా నిర్వచించారు. అనువర్తిత కళలు, అలంకార కళలలో మీడియాలో అత్యంత నైపుణ్యం కలిగిన కార్మికులకు విరుద్ధమైన పదాలు శిల్పకారుడు, హస్తకళాకారుడు పాటర్, గోల్డ్ స్మిత్, గ్లాస్ బ్లోవర్ వంటి ప్రత్యేక పదాలు. చిత్రకారుల వంటి ఫైన్ ఆర్ట్స్ కళాకారులు పునరుజ్జీవనోద్యమంలో విజయవంతమయ్యారు, గతంలో ఈ కార్మికుల మాదిరిగానే ఉన్నవారి స్థితిని నిర్ణయాత్మకంగా ఉన్నత స్థాయికి పెంచారు.
బీడీ ఆకు చెట్టు

Diospyros tupru Buch.-Ham. బీడి ఆకు చెట్టును తునికి చెట్టు అని కూడా అంటారు. ఈ చెట్టు వృక్ష శాస్త్రీయ నామం Diospyros melanoxylon. ఈ చెట్టు ఎబనేసి (Ebenaceae) కుటుంబానికి చెందిన మొక్క. బీడి ఆకు చెట్టు సుమారు 25 మీటర్ల ఎత్తు పెరుగుతుంది. ఈ చెట్టు యొక్క మాను చుట్టుకొలత సుమారు 2 మీటర్ల వరకు పెరుగుతుంది. ఈ చెట్టు బెరడు పెలికాన్ రంగులో ఉంటుంది. ఈ చెట్టును సులభంగా గుర్తించే విధంగా బెరడు పలుకులుగా దీర్ఘచతురస్రాకారంలో ప్రత్యేకంగా ఉంటుంది. ఈ చెట్టు ఆకులలో పొగాకు పొడిని వేసి చుట్టడం ద్వారా బీడిలను తయారు చేస్తారు. తునికి చెట్టు పలాలు కూడా చాలా రుచిగ ఉంటవి.
జయ చెట్టు

జయ చెట్టూ ఔషధ మొక్కలకు సంబంధించిన పొద. ఇది Verbenaceae కుటుంబానికి చెందినది. దీని వృక్ష శాస్త్రీయ నామం Clerodendrum phlomidis. దీనిని కామన్ గా ఆర్నీ అని పిలుస్తారు. జయ చెట్టు భారత దేశం,పాకిస్తాన్ , శ్రీలంక , బర్మా దేశములలో కనిపిస్తుంది. తక్కువ కొండలు,అడవులలో , మైదానములలో , రోడ్ల ప్రక్కన , 1.5-3 మీటర్ల పొడవు, కాండం బూడిద రంగులలో , కొమ్మలువంకాయ రంగులో ఉంటాయి, అండాకారము నుండి 1.5-5 సెం.మీ పొడవు, 1-3 సెం.మీ వెడల్పు, ఆకుకాండాలు 2.5 సెం.మీ, పువ్వులు తెలుపు లేదా లేత పసుపు, 1